[{"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000005", "text": "Pli ol 50 jaroj pasis post kiam la log\u0302antoj de Minamata, Japanio, suferis erupcion de hidrarga venenig\u0302o pro lokaj marproduktaj\u0302oj poluitaj de tre venena rubakvo. En c\u0302i tiu jaro, 92 landoj subskribis traktaton de Unuig\u0302intaj Nacioj planitan por eviti, ke tia tragedio okazu denove."}, {"text_idx": "#000006", "text": "La Minamata-Konvencio pri hidrargo, kiu estas akto jure deviga al la tuta mondo, estis alprenita en Minamata, Japanio, dum la kunveno okazinta de la 7-a g\u0302is la 11-a de oktobro 2013."}, {"text_idx": "#000008", "text": "En julio 1956, en fis\u0302ista vilag\u0302o proksime de la urbo Minamata c\u0302e la Maro S\u0302iranui (Shiranui), Japanio, naskig\u0302is knabineto nomita SAKAMOTO Shinobu. S\u0302iaj gepatroj tuj rimarkis, ke io nenormalas. En la ag\u0302o de 3 monatoj, kiam sanaj beboj povas levi sian kapon, Sakamoto ne povis. S\u0302i kreskis malrapide kaj komencis rampi neordinare malfrue. En la ag\u0302o de 3 jaroj s\u0302i salivumis troe kaj ankorau\u0306 ne povis piediri. S\u0302iaj gepatroj metis s\u0302in en lokan hospitalon, kie s\u0302i pasigis kvar jarojn kun terapio por lerni mars\u0302i, uzi siajn manojn, kaj realigi aliajn bazajn korpmovojn. Jam de frue pluraj kuracistoj interkonsentis pri diagnozo de cerba paralizo."}, {"text_idx": "#000009", "text": "Tamen estis signoj, ke la stato de Sakamoto estas parto de io multe pli granda. Kelkajn jarojn antau\u0306 s\u0302ia naskig\u0302o, mortintaj fis\u0302oj kaj aliaj maraj estaj\u0302oj komencis aperi en la golfo Minamata. Marbirdoj perdis sian kapablon flugi. Kaj katoj mortis sinsekve pro konvulsio, kiun lokanoj nomis \u201cdancomalsano\u201d. Do, du monatojn antau\u0306 la naskig\u0302o de Sakamoto, erupcio de nekonata nerva malsano estis unuafoje raportita inter la fis\u0302istaj familioj de la regiono. Pli ag\u0302a fratino de Sakamoto, Mayumi, kaj pluraj el la najbaroj de la familio estis diagnozitaj kun la mistera malsano, kiu estis atribuita al poluitaj marproduktaj\u0302oj. En 1957 sciencistoj donis al la malsano nomon: Minamata-malsano.\u201d"}, {"text_idx": "#000010", "text": "Tiu knabineto, Sakamoto S\u0302inobu nun estas aktivulo de la Grupo de Viktimoj de Minamata-Malsano. Krom diplomatia konferenco, ankau\u0306 internaciaj NROj kaj civitanaj grupoj kolektig\u0302is kaj inters\u0302ang\u0302is informojn. La Internacia Reto por Forigo de POP (IPEN) gastigis diskutforumon kune kun la Civitanoj kontrau\u0306 Kemia Poluado (CACP) la 8-an de oktobro 2013 kaj prezentis kun S\u0302inobu la Minamata-Deklaron pri venenaj metaloj."}, {"text_idx": "#000015", "text": "Plej novaj artikoloj pri Japanio"}, {"text_idx": "#000016", "text": "Siriaj postvivantoj de torturo festas kondamnon faritan de la Germana Kortumo kontrau\u0306 oficiro"}, {"text_idx": "#000017", "text": "La dokumenta filmo \u201cQueer Japan\u201d montras la viglan kaj multflankan GLAT-komunumon de Japanio"}, {"text_idx": "#000018", "text": "Tiu c\u0302i taktboksista budhisma monah\u0302o el Japanio muzikas por \u201credukti suferon\u201d"}, {"text_idx": "#000019", "text": "Juna kuiristo en Bakuo transformis sian apartamenton en restoracion"}, {"text_idx": "#000025", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000027", "text": "Bonvolu subteni nian gravan laboron"}]